ලංකා බැංකුවේ මහ කළමනාකාර ඩී.එම්.ගුණසේකර මහතාගේ ප්‍රධානත්වයෙන් ක්‍රීඩා උළෙල පැවැත්වේ.ඩී.එස්.අයි.සුපර් ස්පෝර්ට් වොලිබෝල් ගම්පහ දිස්ත්‍රික් පාසල් තරගාවලියේදී සීදුව දවිසමර සහ රදාවාන මහගම‍සේකර විදුහල් ද්විත්ව ශූරතා හිමිකර ගැනීමට සමත්විය.දවිසමර විදුහල් ක්‍රීඩාංගණයේදී පසුගියදා පැවැති තරගාවලියේ අවු.16න් හා 18න් පහළ බාලක ශූරතා දවිසමර විදුහල හිමිකරගත් අතර අවු.14න් හා 16න් පහළ බාලිකා ශූරතා මහගමසේකර විදුහල හිමිකර ගත්තේය.තරගාවලියේ අවු.14න් පහළ බාලක ශූරතාව වතුරුගම කූරුමුල්ල මහ විදුහලත්, 18න් පහළ බාලිකා ශූරතාව වේයන්ගොඩ මධ්‍ය මහා විදුහලත් දිනාගත්තේය.අන්තර් පාසල් අවුරුදු 15න් පහළ ක්‍රිකට් තරගාවලියේ තෙවැනි කොටසින් තරග කරන උඩුගම්පොල සාන්ත පීතර විදුහල් කණ්ඩායම පළමු වටයේ තරග 5කින් ජය ගැනීමට සමත්ව ඇත.මෙහිදී පීතර විදුහල හමුවේ මිනුවන්ගොඩ ජනාධිපති විදුහල, කරුණාරත්න මහ විදුහල, කැප්පෙටිපොල මහා විදුහල, මිනුවන්ගොඩ නාලන්දා විදුහල හා සෙනරත් පරණවිතාන විදුහල පරාජයට පත්විය.මිනුවන්ගොඩ ජනාධිපති විදුහල, කරුණාරත්න මහ විදුහල සමග තරග වලින් කඩුලු 5ක ජය හිමිකර පීතර විදුහල් කණ්ඩායම මිනුවන්ගොඩ නාලන්දා මහ විදුහල හා සෙනරත් පරණවිතාන විදුහල සමග පැවැති තරගවලින් කඩුලු 8ක ජයහිමිකර ගත්තේය.කැප්පෙටිපොල මහා විදුහල සමග පැවැති තරගයෙන් ලකුණු 102ක ජයක් පීතර විදුහලට හිමිවිය. .